[{"text_idx": "#000001", "text": "Rydym yn gwahodd pawb sy\u2019n ymweld a\u0302 Phen Lly\u0302n yr haf neu\u2019r hydref hwn, neu sydd wedi ymweld a\u0302 Phen Lly\u0302n yn y gorffennol, i gymryd rhan mewn arolwg ymwelwyr."}, {"text_idx": "#000002", "text": "Nod yr arolwg yw casglu gwybodaeth am ddiddordebau ymwelwyr yn y dreftadaeth ddiwylliannol a naturiol sydd gan y penrhyn i\u2019w gynnig, a sut y gallwn greu economi twristiaeth mwy cynaliadwy yma."}, {"text_idx": "#000004", "text": "Mae cyfle hefyd i gyfranwyr ysgrifennu mwy am eu profiadau, a\u2019u dyheadau drwy ateb rhai cwestiynau agored. Bydd yr ymatebion yn ein helpu i nodi cyfleoedd i wella\u2019r profiad i ymwelwyr a\u2019r cynnig twristiaeth gynaliadwy yma ym Mhen Lly\u0302n."}, {"text_idx": "#000007", "text": "Beth yw'r patrymau presennol o bobl yn ymweld a\u0302 Phen Lly\u0302n (ble/pryd/sut maen nhw'n ymweld a\u0302'r penrhyn a pha weithgareddau maen nhw'n eu gwneud)?"}, {"text_idx": "#000008", "text": "Beth mae ymwelwyr yn ei werthfawrogi fwyaf am Ben Lly\u0302n?"}, {"text_idx": "#000009", "text": "Pa brofiadau diwylliannol/naturiol sydd o ddiddordeb i ymwelwyr?"}, {"text_idx": "#000010", "text": "Pa gyfleoedd sydd ar gael i gynnig profiadau mwy cynaliadwy i ymwelwyr?"}, {"text_idx": "#000011", "text": "Rydym yn ddiolchgar iawn am amser a chyfranogiad pawb gan y bydd hyn yn cyfrannu at gyflawni amcanion ein prosiect: galluogi Pen Lly\u0302n i fod yn gartref ac yn gyrchfan, gan ddarparu cyfleoedd i gymunedau heddiw ac i\u2019r dyfodol ffynnu yn eu bro eu hunain ar eu telerau eu hunain tra'n cyfoethogi profiad yr ymwelydd, a symud i ffwrdd o dwristiaeth 'echdynnol'.\nOs ydych yn fusnes lleol ym Mhen Lly\u0302n ac yn dymuno cael cardiau post i\u2019w rhannu gyda\u2019ch cwsmeriaid a\u2019ch gwesteion, cysylltwch a\u0302 ni a gallwn anfon rhai atoch.\nOes oes ganddoch chi unrhyw ymholiad am yr arolwg hwn, anfonwch e-bost atom: live@ucc.ie."}, {"text_idx": "#000012", "text": "Ewch i'n tudalen Ymchwil Twristiaeth i gael rhagor o wybodaeth am ymchwil y mae Cynllun LIVE yn ei wneud i archwilio cyfleoedd ar gyfer twristiaeth gynaliadwy, yn enwedig y tu allan i'r tymhorau twristiaeth traddodiadol."}]